Joroisista 25 p. marrask.
– Joroisista 25 p. marrask. Meidän pitäjämme, Suomen kansan tavallisissa rientämisissä ja pyrkimisissä, ei liene edellinen eikä jälkimäinenkään. Maanviljelystä täällä harrastetaan ja toimitetaan; pitäjässä asuvaiset herrat ja jo talonpojatkin heidän mukaansa varustavat hyödyllisiä karjakartanoita, ja peltoja toimittavat soveliaasen laitokseen; vaan vuoroviljelys ei liene täällä sopiva, kun ei sitä vielä paljon harjoiteta. Suonviljelystä on jotenkin toimitettu, mutta vielä on paljon viljelemättä.

Toimellinen kunnallishallitus on meillä jo muutamia vuosia ollut, joka on vaivaisten ja köyhäin holhousta toimittanut hyödyllisesti pitäjän asukasten varaa ja kykeneväisyyttä myöten. – Rahvaanopetusta on toimiteltu innokkaasti. Pitäjän yhteisillä varoilla hankittiin köyhäin tarpeeksi 100 kapp. Piplianhistonaa 100:lla markalla ja vielä tulevana vuotena aivotaan 100 markkaa panna samaan tarpeesen. Lainakirjasto on ollut kymmenkunta vuotta, vaan kirjat ovat jo vanhoiksi ja huonoiksi kuluneet että on häviämäisillään. Opettajamme pitävät huolta, että pitäjässä olisi kirjoja myötäväksi tarvitseville. Kiertokoulu kyläkunnissa lukemisen opiksi toimittaa ehtimiseen avullista vaikutusta. Kansakoulu on jo samoin, jota haalivat opettajaimme kanssa kunnioitettava postimestari A. Rothman muutaman vapaasukuinen maanviljelijän kanssa toisten vapaasukuisten ja muiden herrain suostumisella. Kansakoulu on oppilaisilla täytetty, että tarvittaisiin koulukartanon suurentaa, jotta työväkeäkin pääsisi enemmän sivistyksen valon askelille ja autuuden tielle.

G[ustaf]. F[redrik]. B[rask].

Lähde: Suomalainen Virallinen Lehti 2.12.1871.

Asiatekstit
Gustaf Fredrik Brask
Suomalainen Virallinen Lehti
1871